દેશમાં જ્યાં ચોતરફ બાળકો પર ગુનાનું પ્રમાણ વધી રહ્યું છે ત્યાં ચાઈલ્ડ ટ્રાફ્રિકંગ જેવા ગંભીર ગુના પર અકુંશ મેળવવા માટે સરકારે એક એપ્લિકેશન તૈયાર કરી છે. જેમાં આવી ઘટનાઓના રિપોર્ટ કરવા, બાળકોની શોધખોળ અને ગુમ થયેલ બાળકોની ઓળખ કરવાનું કામ સરળ બનશે. બાળપણ બચાવો આંદોલનના સ્થાપક અને બાળકોના અધિકારો માટેના નોબેલ પ્રાઈઝ મેળવનાર કાર્યકર્તા કૈલાસ સત્યાર્થી તથા ઉદ્યોગ મંત્રી સુરેશ પ્રભુએ શુક્રવારે આ એપ લોન્ચ કરી હતી. આ એપ્લિકેશન ખોવાયેલ બાળકના સગાઓ તથા સામાન્ય નાગરિક માટે પણ ઉપયોગી થઈ શકે છે. જેમાં ખોવાયેલ બાળક માહિતી ભરવાની રહેશે અને શંકાસ્પદ સ્થિતિમાં દેખાતા બાળકનો ફોટો અપલોડ કરવાનો રહેશે.